প্রধান মন্ত্রী শ্রী নরেন্দ্র মোদীনা নই দিল্লীগী প্রগতি মৈদানদা মে ২৭, ২০২২গী অয়ুক পুং ১০ তাবা মতমদা ভারতকী খ্বাইদগী চাউবা দ্রোন ফেস্তিবেল – ভারত দ্রোন মহোৎসব ২০২২ – হৌদোক্লগনি।
প্রধান মন্ত্রীনা কিসান দ্রোন পাইলোৎশিংগসু ৱারী শাগনি, ওপন-এয়র দ্রোন দেমোনস্ত্রেসনশিং য়েংগনি অমসুং দ্রোন একজিবিসন সেন্তরদা স্তার্তঅপশিংগা লোয়ননা ৱারী শাগনি।
ভারত দ্রোন মহোৎসব ২০২২ অসি নুমিৎ নিনি চত্থগদবা থৌরম অমনি অমসুং মসি মে ২৭ অমসুং ২৮দা পাঙথোক্কনি। সরকারগী ওফিসিএলশিং, ফোরেন দিপ্লোমেৎশিং, আর্মদ ফোর্সেস, সেন্ত্রেল আর্মদ পুলিস ফোর্সশিং, পি.এস.য়ু.শিং, প্রাইবেৎ কম্পনীশিং অমসুং দ্রোন স্তার্তঅপ অসিনচিংবা য়াওনা দেলিগেৎ ১৬০০না মহোৎসব অসিদা শরুক য়াগনি। একজিবিসন অসিদা একজিবিতর ৭০ হেনবনা দ্রোনশিং শীজিন্নবগী তোঙান-তোঙানবা মওংশিং উৎকনি। মহোৎসব অসিদা দ্রোন পাইলোৎ সর্তিফিকেৎশিং ভর্চুএল ওইনা পীবা, প্রদক্ত লোঞ্চ তৌবা, পেনেল দিস্কসনশিং, পাইবগী দেমোনস্ত্রেসনশিং, মেদ ইন ইন্দিয়া দ্রোন তেক্সি প্রোতোতাইপকী দিস্প্লে অমদি অতোপ্পা কয়া উবসু ফংগনি।
mni_Beng mni_Beng mni_Beng